A Icyaha mu itorero:
· Iyo icyaha cyemewe
· Mu itorero ry’i Korinto “habonetse ubusambanyi, ndetse bw’uburyo butaboneka no mu bapagani” (1 Abakorinto 5:1). Kuba hari ubusambanyi mu itorero hagati y’abafitanye isano ya hafi, byari ikibazo gikomeye cyane. Ariko ibintu byarushijeho kuba bibi kuko aho kugira ngo bitere ishozi mu bizera, bari bafite ishema ryo kwemera icyo cyaha (1 Abakorinto 5:2).
· Itorero ryari rigizwe ahanini n’Abanyamahanga. Umutimanama wabo wababwiraga ko gusambana kw’abafitanye isano bidakwiriye kwihanganirwa. Byongeye kandi, ibyo bari bazi mu Byanditswe Byera byashimangiye iki gitekerezo (Abalewi 18:8).
· Niba bari basobanukiwe neza ko uyu mubano ari icyaha… kuki wabateraga ishema (1 Abakorinto 5:6)? Ese umuryango wabigizemo uruhare waravugaga rikijyana mu itorero? Ese birataga ko itorero ryihanganira abanyabyaha? …?
· Kurandura icyaha
· Ikibazo cy’abaryamana bafitanye isano ya hafi cyari  “ikimenyabose” (1 Abakorinto 5:1), bityo hari hakenewe ingamba zihutirwa mu kwirinda kwangiza izina ry’itorero. Ni izihe ngamba zagombaga gufatwa?
(1) Gufata icyemezo cyerekana icyaha cy’uwo muntu , cyangwa icyemezo kimuhanaguraho icyaha (1 Abakorinto 5:3)
(2) Kutifatanya n’umunyabyaha, ndetse no kudasangira na we, niba akomeje gushimangira ko yafatwa nk’umwe mu bagize itorero, kandi adashaka kureka icyaha cye (1 Abakorinto 5:11)
(3) Guhēza umunyabyaha no kumuha “Satani,” kubera ko, mu kugundira iki cyaha, yahisemo kwishyira munsi y’umutwaro wa Satani ku bushake bwe (1 Abakorinto 5:2b, 5a, 13b)
· Igihano cy’itorero (uko icyaha cyaba kingana kose) kigomba guhora gifite intego yo kugarura umuntu. Ikosa ry’umuntu rigomba kugaragazwa neza kugira ngo ashobore kurimenya, yihane, kandi “ku munsi w’Umwami Yesu, azakizwe” (1 Abakorinto 5:5).
· Gukemura ibibazo by’imbere
· Pawulo, nyuma yo gusobanura uburyo bwo gukemura icyaha mu itorero, arabacyaha kubera kutubahiriza amabwiriza akwiriye no guharira inkiko zo mu isi ibyo gukemura  amakimbirane hagati y’abizera (1 Abakorinto 6:1–6). Ariko Pawulo arīmbika, kandi akagera ku muzi w’ikibazo.
(1) Nta kutumvikana gukwiriye kubaho hagati y’abizera bo mu itorero (1 Abakorinto 6:7a) kandi birumvikana ko abizera badakwiriye kurenganya cyangwa kugirira nabi abandi (1 Abakorinto 6:8).
(2) Abavandimwe bagomba kuba biteguye kubabarirana ikosa (1 Abakorinto 6:7b).
(3) Niba abizera batabashije kumvikana, itorero rigomba kubacira urubanza cyangwa kubahūza (1 Abakorinto 6:2).
· Uretse ikibazo cy’ubugizi bwa nabi (Abaroma 13:1–5), ibibazo by’imbere mu itorero bigomba gukemurirwa imbere mu itorero.
B Uburyo bwo kwirinda icyaha mu itorero:
· Insengero z’Umwuka Wera
· Pawulo amaze kuvuga ku kibazo cy’imanza, agaruka ku ngingo nyamukuru: ubusambanyi mu itorero. Kuki bwabayeho?
· Abakristo bahamagariwe kuba abera (1 Abakorinto 6:11), kandi ibi bivuga gukuraho ibyaha byose. Ariko bamwe bavuga ko, kubera ko ibyaha byabo byababariwe, bashobora gukoresha imibiri yabo icyo bashakiye. Ni yo mpamvu Pawulo asobanura ko “umubiri si uwo gusambana” (1 Abakorinto 6:12–13).
· Aho ahagaze: imibiri yacu ni ingingo za Kristo. Ntidushobora gufata ingingo za Kristo ngo tuzihuze n’indaya cyangwa umuhehesi (1 Abakorinto 6:15–18).
· Amaherezo, bidutera kuzirikana ku kintu cy'ingenzi: imibiri yacu ni insengero z’Umwuka Wera, bityo si umutungo wacu, ahubwo ni uw’Imana (1 Abakorinto 6:19). Imana yatuguze amaraso y’igiciro y’Umwana wayo, bityo tugomba guhimbaza Imana mu mibiri yacu no mu mwuka wacu (1 Abakorinto 6:20).
· Imibonano mpuzabitsina yemewe
· Pawulo asubiza ibibazo bimwe na bimwe byari byarabajijwe n’Itorero ry’i Korinto, adufasha gusobanukirwa uburyo dushobora kuzibukira ubusambanyi (1 Abakorinto 7:1).
· Iby’ibanze: abashakanye bagomba kwishimira imibonano mpuzabitsina yemewe; abatarashaka ntibagomba kugirana imibonano mpuzabitsina n’uwo ari we wese.
· Abashakanye ntibagomba kwīmana kugira ngo umwe yirinde gutera undi kujya mu busambanyi (1 Abakorinto 7:3–5).
· Abatarashatse bafite impano yo kwifata bashobora gukoresha ayo mahirwe mu gukorera Imana nta mbogamizi ziturutse ku kwita ku muryango (1 Abakorinto 7:6–8, 32–34). 
· Abatarashaka badafite impano yo kwifata bagomba kugerageza gushaka kugira ngo birinde ibishuko (1 Abakorinto 7:9).
